สวัสดีค่ะ อยากสอบถามว่าหลังมีเพศสัมพันธ์กับแฟนแล้วเรามีเลือดสีแดงสดไหลอแกมาจากช่องคลอด เกิดจากอะไรค่ะ ซึ่งครั้งแรกที่มีอะไรกันไม่มีเลือดออกมา แต่พอหลังมีประจำเดือนแล้วผ่านประมาณ5วันแล้ว พอมีอะไรกันเสร็จกลับมีเลือดไหลออกมาเองค่ะ
สวัสดีค่ะ การมีเลือดออกหลังมีเพศสัมพันธ์ทันทีนั้น อาจจะเกิดจากการฉีกขาดของอวัยวะเพศและช่องคลอด การมีเนื้องอกปากมดลูก การติดเชื้อในช่องคลอดหรือปากมดลูก เนื้องอกมดลูก หรือเนื้องอกรังไข่ชนิดสร้างฮอร์โมนโดยภาวะเนื้องอกปากมดลูกสัมพันธ์กับการมีเลือดออกหลังมีเพศสัมพันธ์ได้มาก แนะนำการสังเกตอาการ และไปพบแพทย์เพื่อตรวจภายในเพิ่มเติม ร่วมกับควรตรวจคัดกรองมะเร็งปากมดลูกไปด้วย แต่ถ้าพบก้อนผิดปกติใดๆ แพทย์อาจตัดก้อนนั้นๆไปตรวจเพิ่มเติมทันที เบื้องต้นควรงดการมีเพศสัมพันธ์ไปก่อนถ้าเลือดออกมาก ยังไม่ซื้อยาสตรีใดๆมาใช้เอง